Regio (Itoalië)

Itoalië is verdêeld in twientig regio's (Italioans: regione).

Iedere regio hèt e parlement ("consiglio regionale", regionale road), die om de vuuf joar gekoozn wordt. De regio's zyn were verdêeld in 109 provinsjes en mêer of 8100 gemêentn. (allêne Valle d'Aosta hè gin provinsjes). 
 Lyste van d' Italioansche regio's 
# Regio Hoofdstad Ippervlak (km²) Inweuners Koarte1  Abruzzo  L'Aquila  10.793  1.309.797  Regio's van Itoalië2  Apulië Bari  19.364  4.069.8693  Basilicata  Potenza  9992  591.3384  Calabrië  Catanzaro  15.083  1.998.0525  Campanië  Noapels  13.592  5.790.1876  Emilia-Romagna  Bologna  22.122  4.223.2647  Friuli-Venezia Giulia  Triëste  7712  1.212.6028  Lazio  Rome  17.210  5.493.3089  Ligurië  Genua  5421  1.607.87810  Lombardeye  Milaan  23.861  9.545.44111  Marche  Ancona  9695  1.536.09812  Molise  Campobasso  4438  320.07413  Piëmonte  Turyn  25.398  4.352.82814  Sardinië  Cagliari  24.090  1.659.44315  Sicilië  Palermo  25.701  5.016.86116  Trentino-Zuud-Tirol  Trento  13.599  994.70317  Toscane  Florence  22.990  3.638.21118  Umbrië  Perugia  8454  872.96719  Valle d'Aosta  Aosta  3266  124.81220  Veneto  Venetië  18.390  4.773.554

 Statuut 
Der bestoan twêe sôortn van regio's: mè normaal statuut en mè speciaal statuut. 't Statuut is de regionale groendwet.

 De regio's mè normaal statuut 
Viftien regio's èn e normaal statuut. Achter 'n hervormienge van d' Italioansche groendwet in 2001 èn die regio's mêer gezag gekreegn, moa (nog) gin financiële autonomie. De regio's mè normaal statuut bestoan sinds de joarn tsjeevntig.

 De regio's mè speciaal statuut 
De vuuf regio's mè speciaal statuut (noamelyk Sicilië, Sardinië, Trentino-Zuud-Tirol, Friuli-Venezia Giulia en Valle d' Aosta) èn e grôte autonomie, die deur e speciale stoatswet gewoarborgd wordt. Die regio's wordn autonome regio'''s genoemd. Tusschn 60 en 100% van al de lastn zyn vo die regio's.

De reedns vo die autonomie verschilln: in 't geval van d' eilandn Sicilië en Sardinië is 't de geografische isoloasje en 't separatisme; in Valle d'Aosta de Franstoalige, in Trentino-Zuud-Tirol de Duutstoalige minderheid. De genoemde regio's zyn in 1948 ipgericht.
Friuli-Venezia Giulia is in 1963 ipgericht, de mêerderheid van de bevolkienge sprikt Friulisch en in 't ôostn ist er e Sloveensche minderheid.

Achter 'n hervormienge in 1972 krêegn de twêe provinsjes Trentino (Italioanstoalig) en Bozen-Zuud-Tirol (Duutstoalig), in de regio Trentino-Zuud-Tirol, de status van autonome provinsje'' en paktn de mêeste bevoegdheedn van de regio over.